Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 564

1. Pénztár és elszámolási számlák Itt kell kimutatni — a jegybanknál elhelyezett éven belüli betétek kivételével — az Szkr. szerint pénzeszköznek minõsülõ eszközöket, valamint a hitelintézeteknél vezetett elszámolási, illetve nostro számlákat, függetlenül attól, hogy a nostro számlák számviteli szempontból nem pénzeszközök, hanem a hitelintézetekkel szembeni követelések. A 11. Pénztárkészlet sorban kell kimutatni a hitelintézetnél lévõ forint és valuta készpénzállományt, a törvényes fizetési eszközül szolgáló nemesfém érméket, azok fizikai elhelyezésétõl függetlenül [pénztár, értéktár, pénzkiadó automaták (ATM) stb.], továbbá a hitelintézet központja és fiókja, valamint a fiókok közötti úton lévõ készpénz állományát. Itt kell a hitelintézetnek azokat a pénzeszköznek minõsülõ megvásárolt csekkeket is kimutatnia, amelyeknek a beváltását a csekkszámlavezetõ hitelintézetnél még nem kezdeményezte. A beszedésre már elindított csekket a hitelintézetekkel szembeni követelések között kell kimutatni. A más banktól megvásárolt, illetve más banknak eladott valutakészletekkel kapcsolatos követeléseket, illetve tartozásokat (úton lévõ valuta) belföldi, illetve külföldi hitelintézetekkel szembeni rövid lejáratú követelésként, illetve tartozásként kell kimutatni. A megszûnõ Euro-tagdevizák hitelintézet tulajdonában lévõ állományát 2002. február végéig ebben a sorban, 2002. márciustól kezdõdõen a külföldi hitelintézetekkel szembeni rövid lejáratú követelések között, a 58.11 sor Euro oszlopában kell jelenteni. A 12. Jegybanki nostro számlák sorba kell felvenni a hitelintézet Magyar Nemzeti Banknál vezetett forint elszámolási betétszámlájának és deviza nostro számlájának hó végi egyenlegét. Itt kell szerepelnie a jegybanknál elhelyezett ún. szankciós kötelezõ tartalék állományának, valamint a jegybank által a hitelintézetek kötelezõ tartalékára hó végi értéknappal fizetett kamatok összegének is, függetlenül attól, hogy a hitelintézet könyveiben hol szerepel. (A kamatok elhelyezésére vonatkozó utóbbi elõírás az integrált takarékszövetkezetekre nem érvényes.) A 13. Szövetkezeti hitelintézetek MTB-nél lévõ elszámolási számlája sorban csak azoknak a szövetkezeti hitelintézeteknek kell a Magyar Takarékszövetkezeti Banknál vezetett elszámolási számlájuk egyenlegét közölniük, amelyek külön jogszabály alapján pénzeszközüket, illetve kötelezõ jegybanki tartalékjukat a kijelölt banknál kötelesek elhelyezni. A 14. Jegybanki nostro számlákkal és MTB-nél lévõ elszámolási számlával kapcsolatos átvezetési számla állomány sorban külön kell szerepelnie a és deviza nostro számlákhoz kapcsolódó átvezetési számlák egyenlegének. Amennyiben az Euro és egyéb devizaoszlopban az egyes nostro számlák (átvezetési számlákkal összevont) egyenlege a hó végén negatív, akkor ezt az egyenleget forrásként (nem pedig negatív elõjelû eszközként) kell kimutatni, mivel ez rövid lejáratú hitelfelvételt jelent. A 15. Nostro számlák belföldi hitelintézeteknél sorban a belföldi, a 16. Nostro számlák külföldi hitelintézeteknél sorban a külföldi hitelintézeteknél vezetett elszámolási (nostro), valamint a hozzájuk kapcsolódó átvezetési számlák egyenlegét kell közölni. Amennyiben az egyes nostro számlák (átvezetési számlákkal összevont) egyenlege a hó végén negatív, akkor ezt az egyenleget forrásként (nem pedig negatív elõjelû eszközként) kell kimutatni, mivel ez rövid lejáratú hitelfelvételt jelent. A nostro számlák értékvesztését a 4. Jegybanki és bankközi betétek rész megfelelõ értékvesztés soraiban kell feltüntetni. 2002/17/II. szám

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes